Детска градина,,Радост“ гр. Гоце Делчев
  УТВЪРДИЛ:………………..

  ДИРЕКТОР:/ М. Сарандева/

ПРАВИЛНИК ЗА ВЪТРЕШНИЯ  ТРУДОВ   РЕД УЧЕБНАТА 2024/2025 ГОДИНА

ГЛАВА ПЪРВА

І.ОБЩИ ПОЛОЖЕНИЯ

  Чл.1 С този правилник се урежда организацията на труда в детска градина „Радост”, гр. Гоце Делчев ,съобразно КТ и издадените за неговото прилагане нормативни актове, Закон за предучилищното и училищно образование, Наредба № 5 / 03.06.2016 г. Наредба № 4 на МОН, Наредба № 2 от 2002 г. на МОН, Наредба № 7 от 2000 г. и други нормативни документи на МОН, Конвенцията за правата на детето, Закона за закрила на детето от 2000 г. и др. Той се издава на основание чл. 181 от Кодекса на труда.

Чл. 2. Правилникът конкретизира правата и задълженията на служителите и на работодателя по трудовите правоотношения.

Чл. 3. В правилника са формулирани общите изисквания към членовете на трудовия колектив, като същите се задължават да изпълняват изискванията за трудовата дисциплина. Конкретните изисквания са определени в длъжностни характеристики.

В правилника се определят правата и задълженията и на родителите на приетите деца.

Чл. 4. Органите на синдикалните организации имат право да участват в подготовката на проекти на всички вътрешни правилници и наредби, които се отнасят по трудови отношения, за което директорът задължително ги поканва.

     Чл.5. Правилникът може да бъде актуализиран през цялата година и е задължителен за директора и целия екип на детската градина.
 Устройство на детската градина

Чл. 6. Детска градина ,,Радост“е подготвителна институция в системата на Народната просвета, в която се отглеждат, възпитават и обучават деца от 2-годишна възраст до постъпването им в първи клас.

Чл. 7. (1) Детска градина „Радост”, е общинска предучилищна детска градина и има:

1. Седалище – гр. Гоце Делчев ул. ,,Завоя на Черна“ №13
2. Собствен кръгъл печат

3. Единен идентификационен код 000010681
(2) Сградата, дворът и имуществото на детската градина са публична общинска собственост. 
Чл. 8. Детска градина „Радост” е предучилищна детска градина с 4 групи, в която работят 8 учители, 2 служители, 7 души обслужващ персонал. Финансира се от община „Гоце Делчев”  и държавния бюджет.

Чл. 9. Режимът на работа в детската градина е  с работно време от 6:30 ч. до 18:30 ч.

Чл. 10. През летния период, зимната и пролетната ваканция и при намаляване броя на децата под определения от общината минимум детската градина работи със сборни групи по изготвен от директора график.

ГЛАВА ВТОРА
РЕД НА КАНДИДАТСТВАНЕ, КЛАСИРАНЕ 

И ПРИЕМ НА ДЕЦАТА

Чл. 11.  Децата се приемат в ДГ “Радост” след подаване от родителите на заявление /образец/, копие от удостоверението за раждане и копие от здравната книжка на детето до директора.

Чл.12.  Групите се сформират веднъж в годината и списъците се обявяват до 10 септември. 

Чл.13.  Сформират се толкова първи групи, колкото се изписват за първи клас.

 Чл.14.  Децата за първа група се приемат от 2г. възраст по желание на родителите. Приемът се извършва по правила,  условия  и ред, определени от Община Гоце Делчев с Наредба.

Чл. 15.   Децата се приемат между първо и тридесето число на м.септември.

Чл. 16.  Родителите на 2г. деца потвърждават желанието си за посещение в детската градина до 10.09. След този срок продължава попълването на групата със следващите поред молби.

При подаване на заявленията всеки родител е уведомен за това условие.

Чл. 17.  Детето се счита за прието, ако здравните му документи са одобрени от мед.сестра, която в присъствието на родителите изготвя личната амбулаторна карта на детето, осигурена от тях.

Чл. 18.  В личната амбулаторна карта се записват всички особености на детето – алергии към храна, медикаменти и други специфични такива и мед. сестра преценява дали те няма да създават проблем в групата.

Чл. 19.  Документите, които родителите задължително представят при приемане на детето, са следните:

· здравен картон

· имунизационен  паспорт

· медицинска бележка от личния лекар, че детето е здраво и не опаразитено

· талон от личния лекар за проведени профилактични прегледи

· талон от личния лекар за здравословно състояние

· изследване за глисти
Чл. 20.  Всяко прието дете е длъжно да се яви в срок от един месец. В противен случай мястото се заема от друго дете.

Чл. 21.  Децата се разпределят по възрастов признак и при зачитане, по възможност, желанието на родителите.

Чл. 22.  Децата на служителите се приемат в друга група, а не в тази, в която работи майката.

Чл. 23. При намаляване броя на децата в отделна група под норматива /12 деца/ и при производствена необходимост/ваканции, дни за отработване и др./ се сформират сборни групи.

Чл. 24. Карантинни групи не се сливат и не се смесват здрави и контактни деца.

Чл. 25.  Преместването на дете от една в друга група става само с разрешение на директора.

Чл. 26.  В детската градина не се приемат деца без заключение на личния лекар, че детето може да посещава детско заведение.

Чл. 27.  Ако детето се прибира от непълнолетен член на семейството или друг извън него, родителите са длъжни да го декларират с документ, нотариално заверен.

   ПРАВА И ЗАДЪЛЖЕНИЯ НА РОДИТЕЛИТЕ

Чл. 28. Родителите водят децата си в детското заведение ЗДРАВИ, ЧИСТИ И СПРЕТНАТИ, С ОТЛИЧНА ХИГИЕНА. Забранено е внасянето на лекарства за лечение на дете в групата. При нужда и по преценка на мед.сестра тя поема това задължение. Родителите осигуряват резервни дрехи за преобличане в надписана торбичка,  удобни пантофи.

Чл. 29.  Децата се предават и вземат лично от учителката или друго длъжностно лице.

· В случаите, когато родителите са оставили в двора детето си само да влезе в сградата, само да влезе в групата или при вземане са подали знак на детето през оградата, или от разстояние, т.е. не са осъществили контакт с учителя - работещите в детското заведение не носят отговорност  за постъпките на родители и деца и последствията от тях.

· Дете, на което са открити паразити, остава в медицинския кабинет до идването  на родителите. Завръщането в детското заведение става с бележка от личния лекар, че детето няма паразити. При водене на детето, родителите трябва да уведомят мед. сестра за евентуално възникнали здравословни проблеми с детето им.
Чл. 30.  Детската градина започва да приема деца от 6:30 ч.

Чл. 31. Децата се приемат сутрин до 8:30 ч., ако ще закусват в детската градина, а до 9:00 ч. закусили в къщи.

Чл. 32.  След 9:00 ч. градината се затваря, за да се осигури безопасността на децата и сградата. На родители, на които се налага да водят децата си след 8:45 ч. това се разрешава след предварителна уговорка с учителката или директора.

Чл. 33.  Ако дете не е доведено на градина до 09.00 ч., а по-късно – родителите го водят закусило.

Чл. 34. Децата се водят на градина без скъпи накити, бижута и лични скъпи играчки. Учителките и медицинските сестри не носят отговорност за липсата или повреждането им.

Чл. 35. Новоприетите деца могат да бъдат вземани на обяд по преценка на родителите, учителите с оглед безболезнената им адаптация.

Чл. 36. Родителите задължително се запознават с условията, при които се отглеждат и възпитават децата им, правят предложения и участват в подобряване на материалната и образователната среда, в подготовката и провеждането на празници и развлечения.

Чл. 37. Родителите, по желание, могат да подпомагат финансово и материално детското заведение, чрез дарения, спонсорство или труд, да съдействат за обогатяване и поддържане на базата, за подобряване условията и разнообразяване живота на децата.

Чл. 38. За пълноценна образователна дейност на всяко дете родителите осигуряват необходимия минимум  пособия – цветни моливи, лепило, флумастери, водни бои, пластелин, блокчета, тетрадки, подходящи книжки, дидактични и други материали, които се съгласуват на първата родителска среща с учителите и директора.

Чл. 39. Ежемесечно в градината за децата се осигуряват и организират различни театрални постановки, билетите за които се заплащат от родителите.

Чл. 40. По желание на родителите срещу заплащане  ДГ ,,Радост“ могат да се осигурят  допълнителни дейности – английски език, йога, модерни танци, хорова школа. Всички подробности се уточняват  на родителски срещи. 
Чл. 41. Децата в детското заведение се хранят три пъти дневно по меню изготвено от мед.сестра и съобразено с изискванията за рационално хранене и доклад разрешен от Община Гоце Делчев. Храна за в къщи не се дава. Родители, учители и медицински сестри заедно работят за създаване на  навици и умения у децата.

Чл. 42. Деца се отписват от детското заведение при:

· подготвителна група от 1-ви юни

· по желание на родителите 

· при три закъснения за вземане на децата след 18.30 ч. Закъсненията ще се отразяват в тетрадка срещу подпис на родителя.

· при уронване авторитета на   ДГ ,,Радост“  
Чл. 43.  Деца, отсъстващи от детското заведение повече от  един месец, без  да са подали писмена молба и да са получили разрешение, отпадат от градината. Молби за отсъствия до една седмица се подават на учителите по групи, а за повече – на директора.
Чл. 44. При отсъствие на дете от градина над 10 календарни дни се  предоставя медицинска бележка от личния лекар за липса на контакт със заразно болни. Родителите са длъжни да уведомяват учителките или медицинските сестри за заразни заболявания, както и за всяко боледуване по време на престоя на децата им в къщи. 

Чл. 45.  При честване на рождени дни и празници, родителите могат да внасят сладкиши и торти, но само със съответния документ за годност от производителя , който се предава на медицинската сестра. От всички външни продукти се оставят 24- часови проби.

Чл. 46.  През летния период и по време на ваканциите, децата се разпределят в сборни групи. През месеците, в които ДГ ,,Радост“ не работи в пълен капацитет, за нуждаещите се деца се осигурява  дежурна група.

Чл. 47. Родителите са длъжни да спазват ПРАВИЛНИКА ЗА ВЪТРЕШЕН  РЕД  на ДГ ,,Радост“, да спазват хигиенните изисквания, да не нарушават дневния режим на децата, да поддържат етични взаимоотношения и добър тон на общуване с децата, персонала и помежду си:

· Родителите нямат право да влизат в саморазправа с персонала, със своите и другите деца. Всички въпроси, проблеми, предложения и други, родителите предоставят устно или писмено на учителките или директора;
·  Във връзка с хигиенния  режим  не се разрешава влизането на родители  в групите;
· Родителите се задължават веднага след вземане на детето да напуснат  детската градина;
· Родителите са първи помощници на учителите в осигуряване условията за възпитанието на децата. Полагат грижи за децата си в съответствие с изискванията на Семейния кодекс, Конвенцията за защита правата на детето и Закона за закрила на детето.

- Оказват помощ на детското заведение за хигиенизиране, залесяване, поддържане и обогатяване на материалната база.

· Участват в избора и работата на родителските активи и училищното настоятелство.

ТРУДОВИ ПРАВООТНОШЕНИЯ

РАЗДЕЛ I

Трудов договор

Чл. 48. Трудов договор се сключва между служителя и работодателя.

Чл. 49. Трудовият договор се сключва в писмена форма и се подписва от двете страни в два екземпляра, единият остава в детската градина, а другият се връчва незабавно срещу подпис на служителя.

Чл. 50. Началото на изпълнението, времетраенето и съдържанието на трудовия договор се уреждат съобразно КТ, като се отчитат договореностите в КТД на национално и общинско равнище и равнище детска градина.

Чл. 51. При сключване на трудовия договор директорът запознава служителя с трудовите задължения, произтичащи от заеманата длъжност или изпълняваната работа.

Чл. 52. Предметът и обхватът на дейността на различните категории служители се определят със съответната длъжностна характеристика.

Чл. 53. При изменение на трудовото правоотношение се спазват разпоредбите на чл. 118 и чл. 119 от КТ.

Чл. 54. Документите, които са необходими за сключване на трудов договор, са:
– Молба свободен текст;

– Професионална автобиография;

– Лична карта или друг документ за самоличност, който се връща веднага на лицето;

– Документ за придобито образование, квалификация, правоспособност, научно звание, научна или професионално-квалификационна степен;

– Документ за стаж по специалността за педагогически кадри, трудова книжка или препис извлечение за трудовия стаж;

– Документ за медицински преглед при първоначално постъпване на работа и след преустановяване на трудова дейност по трудово правоотношение за срок над 3 месеца;

– Свидетелство за съдимост, ако са изтекли повече от шест месеца от прекратяването на последния трудов договор;

– Препоръка или характеристика от работното място, което са заемали.

Чл. 55. Трудово правоотношение между страните се създава от момента на сключването на трудовия договор и те са длъжни да изпълняват задълженията си по него.

Чл. 56. Началото на изпълнението, времетраенето, и съдържанието на трудовия договор се уреждат съобразно КТ.

Чл. 57. Съдържанието на трудовия договор се определя от:

– Закона за предучилищно и училищно образование; Кодекса на труда;

– Колективния трудов договор;

– Индивидуалния трудов договор.

Чл. 58. С трудовия договор се определят мястото и характерът на изпълняваната работа и трудовото възнаграждение.

Чл. 59. Съдържанието на трудовия договор включва условията, които определят правата и задълженията на работника или служителя и тези на директора.
Чл. 60. Условията на трудовия договор са законови – тези, които са отразени в КТ и други нормативни документи, и необходими – място и характер на работа, предмет на дейност, обем на работа, условия на труд и трудови възнаграждения:

Предметът и обхватът на дейността се определят със съответната длъжностна характеристика.

Чл. 61. Трудови договори се сключват при условията и реда на КТ.
РАЗДЕЛ ІІ
Процедура и методи за подбор на учителските кадри

Чл. 62. Назначаването на педагогическите кадри се извършва при спазване на КТ и Инструкция № 2 на МОН от 1994 г., изменена и допълнена през 1996 г.

Чл. 63. (1) За заемането на длъжността „учител“ се изисква диплома за завършена степен на висшето образование „бакалавър“ или „магистър“.

(2) За заемане длъжностите „старши“ и „главен учител“ се спазват изискванията от Наредбата за кариерното развитие на учителите.

Чл. 64. За педагогически кадри не могат да се назначават лица, които:

1. са осъдени на лишаване от свобода с влязла в сила присъда за умишлено престъпление;

2. са лишени от право да упражняват професията си;

3. страдат от заболявания, които застрашават живота или здравето на децата, определени със заповед на министъра на образованието, младежта и науката, съгласувана с министъра на здравеопазването.

Чл. 65. Подборът на кадрите се извършва чрез подбор по документи – проучване на определен списък от документи, представени от кандидата, и събеседване.
Чл. 66. Директорът на детската градина обявява свободните работни места в бюрото по труда и в РУО на МОН, Дирекция ,,Бюро по труда“ – община Гоце Делчев в тридневен срок от овакантяването им.

Чл. 67. Обявата на директора трябва да съдържа:

1. Точното наименование и адрес на детската градина;

2. Описание на свободната щатна длъжност или длъжността, която ще бъде заета на основание чл. 68, т. 3 КТ (до завръщането на титуляра);

3. Изискванията за заемане на длъжността съобразно придобитото образование, професионална квалификация и правоспособност, определени от Инструкция № 2 на МОН;

4. Изискванията към кандидата съобразно разпоредбата на чл. 213,ал.4 от Зазона на предучилищното и училищно образование;
5. Началния и крайния срок за подаване на документи.

Допълнителен труд по трудов договор

Чл. 68. При извършване на допълнителен труд по трудов договор се спазват разпоредбите на раздел IX от КТ.

РАЗДЕЛ ІІІ

Изменение на трудовото правоотношение

Чл. 69. Предмет на изменение на трудовия договор може да бъде всяка договорна клауза след писмено съгласие между страните.

Чл. 70. Директорът може едностранно да увеличи трудовото възнаграждение на работника или служителя.

Чл. 71. При изменение на трудовото правоотношение се спазват разпоредбите на чл. 118 и чл. 119 от КТ.

Чл. 72. Директорът може да бъде командирован от началника на РУО на МОН след съгласуване с финансиращия орган.

Чл. 73. При командироване на служители се спазват разпоредбите на КТ и наредбата за командировките в страната.

РАЗДЕЛ І V

Трудово възнаграждение

Чл. 74. Трудовото възнаграждение се изплаща в пари лично на служителя по ведомост авансово или окончателно всеки месец на два пъти.

Чл. 75. Размерът на трудовото възнаграждение се определя съгласно ПМС и Наредби на МОН за определяне на индивидуалните месечни работни заплати на персонала, зает в средното образование.

Чл. 76. Нормите за задължителна преподавателска заетост на педагогическия персонал се определят с Наредба № 2/18.02.2008 г. за нормите за задължителна преподавателска работа и нормите за численост на персонала в системата на народната просвета на МОН и МФ.

Чл. 77. Допълнителните и другите трудови възнаграждения на трудовия колектив в детската градина се изплащат при спазване на гл. XII, раздел III от КТ и Наредба от 14.07.93 г. за допълнителните и други трудови възнаграждения на МТСП.
Чл. 78. Членовете на трудовия колектив в детското заведение получават допълнително трудово възнаграждение, разделено на три плащания при финансова възможност на първостепенния разпоредител, уредено чрез вътрешни правила в рамките на бюджетната година.
РАЗДЕЛ V 

Прекратяване на трудово правоотношение

Чл. 79. С прекратяване на трудовия договор престава да съществува трудово правоотношение.

Чл. 80. Прекратяването на трудовия договор се извършва при спазване на разпоредбите на КТ.

Чл. 81. Прекратяването на трудовия договор става с писмена заповед на директора, в която точно е отразено основанието на съответния член от КТ, въз основа на който става прекратяването.

Чл. 82. Издадената заповед се връчва лично на работника или служителя.

Чл. 83. Причините за прекратяването на трудовия договор и датата се вписват в трудовата книжка на работника или служителя.

Чл. 84. При прекратяването на трудовото правоотношение директорът или упълномощеното от него длъжностно лице предава незабавно трудовата книжка на работника или служителя.

Чл. 85. Ако трудовата книжка не бъде лично връчена, директорът я изпраща по пощата с препоръчано писмо с обратна разписка.

Чл. 86. Паричните обезщетения при прекратяване на трудово правоотношение се изплащат при спазване на законовите разпоредби на КТ.

Чл. 87. При прекратяване на трудовото правоотношение с работник или служител на основание чл. 328, ал. 1, т. 2, 3, 5, 11 и чл. 330, ал. 2, т. 6 от КТ задължително се спазват разпоредбите на чл. 333 от КТ и Наредба № 5 за болестите, при които работниците, боледуващи от тях, имат особена закрила съг​ласно чл. 333, ал. 1 от КТ.

          ГЛАВА  ТРЕТА 
   І. ОСНОВНИ ЗАДЪЛЖЕНИЯ НА ПЕРСОНАЛА
ЧЛ. 88. (1)Педагогическият и помощен персонал са длъжни да спазват трудовата дисциплина и съвестно да изпълняват трудовите си задължения.
(2)Да се явяват на време на работа и в състояние, което им позволява да изпълняват поставените задачи.

(3)Да изпълняват добросъвестно, законните нареждания на работодателя.

(4)Да използват цялото работно време в изпълнение на трудовите задължения.

(5)Да спазват правилата за безопасни условия на възпитание, обучение и труд.

(6)Да опазват материалната база и имуществото, което им е поверено.

(7)Да бъдат лоялни към работодателя, като не злоупотребяват с доверието му и не допринасят за уронване на неговия авторитет и авторитета на институцията.

(8)Да спазват нормативните документи, правилниците на детската градина .

(9)Не пречат на другите работници и служители, да изпълняват трудовите си задължения и допринасят с действията си за издигане, авторитета на институцията.
 10 Да съгласува работата си с останалите работници и служители и да им оказва помощ.

  ІІ.ОТГОВОРНОСТИ И ЗАДЪЛЖЕНИЯ НА РАБОТОДАТЕЛЯ:

    Чл. 89. Работодателят е длъжен да осигури на работниците или служителите нормални условия за изпълнение на работата по трудово правоотношение, за която се е уговорил.

    Чл. 90. Да плаща уговореното трудово възнаграждение

    Чл. 91. Да осигури работника или служителя за всички осигурителни социални рискове съгласно условията и реда, установени в друг закон.

    Чл. 92. Да представя на работника или служителя необходимата писмена информация при всяко изменение на трудовото правоотношение.
ГЛАВА  ЧЕТВЪРТА
РАБОТНО ВРЕМЕ . ПОЧИВКИ

1. РАБОТНО ВРЕМЕ
Чл.136 ал.1 от КТ за работното време на директора - 8часа  дневно /40 часа седмично/

От 8.00ч. до 17.00ч.

От 13.00ч. -14.00ч. - почивка

 Чл. 93. / Чл. 139 от КТ /
     Разпределението на работното време в институцията се определя от директора.
 Чл. 94.     / Чл.136 от КТ /  ДГ ”РАДОСТ” работи през цялата година на 5-дневна работна седмица,  от 6.30 ч. до 18.30 ч. на две смени.
 Чл. 95.  / 141,ал.3 от КТ / Редуването на смените се осъществява за седмица.

(1)   За педагогически персонал :

· в рамките на регламентираното 6 часово работно време в работния график - се изпълнява задължителна преподавателска дейност.
· до 8 часа работното време се уплътнява за самоподготовка, участие в ПС, семинари, контакти с родители, обществеността и други дейности регламентирани в Годишния  план и учебната програма.

·  Работен график :

Педагогически персонал:
І-ва см. 7.00 ч.- 13.00 ч.               ІІ-ра см. – 12.30 ч. – 18.30 ч.

(2)  За непедагогически персонал:
Нормалната продължителност на работното време за деня е 8 ч. разпределено съобразно спецификата на дейността и специфичните условия на работа.
1. Продължителността на удължения работен ден не може да надвишава 10 ч., а за работна седмица – 48 часа.
2. При необходимост огняря или други работници се задължават да дежурят или да бъдат на разположение на работодателя през определено време от денонощието / чл.139, ал.5 от КТ /

Работен график:

   Готвач:
от 6:30 ч. – 14:30 ч. 
  Помощник- възпитател, общ работник :
от 8:00ч.-17:00ч.

Почивка:13:30 ч.-14:30ч.

Медицинска сестра :

7:30 ч. – 16:00 ч.
Почивка:12:30ч - 14:00ч
Домакин:

8:00 ч. – 17:00 ч.
Почивка:13:00ч - 14:00ч

Прислужник-чистач на общите части:

6:30ч – 12:00ч. ;    16:00ч. – 18:30ч.
   ІІ.ПОЧИВКИ

Чл. 96.     /Чл.153.ал.1от КТ / Работниците и служителите имат право на седмична почивка в размер на 2 последователни дни от които единият е неделя.
ІІІ. ОТПУСКИ: 

Чл. 97. Отпуските на педагогическия и непедагогическия персонал се определят и се ползват при спазване на разпоредбите на КТ и Наредбата за работно време, почивките и отпуските и КТД.

Чл. 98. Директорът ползва платен годишен отпуск в размер на 56 работни дни, от които по чл. 155, ал. 3 от КТ – 48 работни дни и 8 работни дни по КТД за работа на ненормиран работен ден.

Чл. 99. Размерът на основния платен годишен отпуск на основание чл. 156 А от КТ и КТД /30.06. 2008 г./ за работещите в системата на народната просвета е както следва:

по чл. 155, ал. 4 от КТ – 28 работни дни;

по чл. 155, ал. 5 от КТ и чл. 24, ал. 1 от Наредбата за работното време почивките и отпуските за педагогическите кадри – 56 работни дни.

Чл. 100. На служителка или работничка от системата на народната просвета при условията на чл. 168 от КТ с две живи деца до 18 г. – 2 работни дни, а с 3 и повече живи до 18 г. – 4 работни дни за всяка календарна година.
Чл. 101. За повишаване квалификацията на учителите се разрешава платен служебен отпуск по смисъла на чл. 161 от КТ.

Чл. 102. Платеният годишен отпуск на учителите се ползва през ваканциите, като по изключение при важни причини може да се ползва и през учебната година.

 Чл. 103. При прекратяване на трудовото правоотношение работникът и ли служителя има право на парично обезщетение за неизползвания платен годишен отпуск, пропорционално на времето, което се признава за трудов стаж.

Чл. 104. При прекратяване на трудово правоотношение преди придобиване на 8м. трудов стаж работникът или служителят имат право на обезщетение за не ползван платен годишен отпуск, изчислено по реда на чл.224, ал.1 от КТ / чл.155, (3) от КТ.

 Чл. 105.   / Чл. 157 от КТ /   Работниците и служителите имат право на отпуск за изпълнение на граждански и обществени задължения, както и др. вид отпуск съгласно КТ и КТД. 

Чл. 106. Председателят на синдикалната организация има право на платен отпуск в размер установен к КТД, но не по-малко от 25 часа за една календарна година / чл. 159, ал.1 от КТ /

Чл. 107. По искане на работника или служителя, работодателят е длъжен да им разреши неплатен отпуск, независимо от това, дали са ползвали или не платения си годишен отпуск и независимо от продължителността на трудовия му стаж, като 30 работни дни в 1 календарна година се признават за трудов стаж / чл. 160, ал 1 и 2 от КТ /.

Чл. 108. Директорът и синдикалните организации изготвят план - графика за ползването на платените годишни отпуски на работниците и служителите.

ПРАЗНИЧНИ ДНИ :

Чл. 109. ДГ ”Радост” почива в дните обявени за празнични според Кодекса на труда /чл.154. ал.1 и 2 / и дните обявени със заповед на министъра на образованието и науката за неучебни – чл.10, ал.3 от Наредба №5 / 03.06.2016 г./. Министерският съвет може да обявява и други дни еднократно за официални празници и да размества почивните дни през годината / чл. 154, ал. 2 от КТ /

 Чл. 110. Забранява се :

   -     нарушаване на работния график

   -     ползването на храна и хранителни продукти от персонал, на който не се полагат      

         такива.                                             

· влизането на външни лица в кухненски блок, включително собствени деца и роднини на персонала.

· влизането в кухненски блок на персонал.

· изнасянето извън ДГ на продукти и готова кухненска продукция.

· встъпване в длъжност на лице което не притежава здравна книжка, ако длъжността изисква такава.
ПРЕХОДНИ И ЗАКЛЮЧИТЕЛНИ,  ДОПЪЛНИТЕЛНИ РАЗПОРЕДБИ 

§1. Трудовият колектив в детското заведение се разпределя на педагогически и непедагогически персонал.

§2. Работниците и служителите в детското заведение имат право да образуват синдикални организации, които сами изработват и приемат свои устави и правила, организират своето управление и определят своите функции.

§3. Директорът съдейства и създава условия за осъществяване дейността на синдикалните организации.
§4. Детската градина може да сключи само един колективен трудов договор между директора и синдикалните организации по реда на КТ.

§5. Общото събрание се състои от всички членовете на персонала и само определя реда за своята работа.

§6. Общото събрание е редовно, когато на него присъстват повече от половината от членовете на колектива и приема решенията си с обикновено мнозинство от присъстващите.

§7. Педагогическият съвет е колективен орган за управление на детската градина и неговият състав и функции са определени със ЗПУО, Плана за дейността на Педагогическия съвет.

ПРЕХОДНИ И ЗАКЛЮЧИТЕЛНИ РАЗПОРЕДБИ

§8. Този правилник се издава от директора на ДГ,,Радост“ на основание чл. 181 от КТ и в съответствие със съществуващата нормативна уредба.

§9. Разпоредбите на правилника за вътрешния трудов ред не противоречат на нормативните актове и на колективния трудов договор.

§10. Неотменна част от настоящия правилник са Кодексът на труда, Законът за народна просвета, Правилникът за прилагане на закона за народната просвета, съответните длъжностни характеристики, колективният трудов договор и други.

§11. Действието на настоящия правилник се разпростира по отношение на ръководството на ДГ, педагогическия и непедагогическия персонал.

§12. Директорът на детската градина запознава целия трудов колектив с настоящия правилник.

§13. Неизпълнението на Правилника за вътрешния трудов ред е нарушение на трудовата дисциплина. За нарушение на вътрешния трудов ред се счита всяко неизпълнение на задълженията, посочени в правилника. При констатиране на такива директорът определя наказанията съгласно действащите в момента разпоредби на КТ.

§14. Контролът по изпълнението на правилника се възлага на директора на детското заведение и на ръководството му.

§15. Правилникът е приет на   03.09.2024 г. с протокол № 1 на Общо събрание.

§16. Правилникът е утвърден със заповед № ........ и влиза в сила от .....................
ДИРЕКТОР:-------------------------  
                  /  Мила Сарандева /        

